**ELTE BDPK HK koordinátor választás**

Az ELTE HÖK Ellenőrző Bizottságának elnöke az ELTE HÖK Ellenőrző Bizottságának döntése alapján koordinátor pályázatot ír ki, az ELTE HÖK Alapszabály és a 24/2022. (III.2.) ELTE HÖK Küldöttgyűlési határozat rendelkezései alapján, melynek során az ELTE BDPK HK Képviselő Testülete koordinátort választ.

Koordinátornak indulhat az ELTE BDPK HK minden aktív státuszú tagja. A Helyi Képviselet tagjai a nemzeti felsőoktatásról szóló 2011. évi CCIV. törvény 60. § (1) alapján meghatározott hallgatók közül azok, akik a BDPK-n folytatnak tanulmányokat.

**Koordinátor választás rendje**

**Jelöltállítási időszak:** 2022. május 20. 00:00 – 2022. május 27. 23:59

**Bemutatkozási időszak:** 2022. május 20. 00:00 – 2022. június 19. 23:59

**Alakuló Képviselő Testület ülés:** 2022. június 21.

A koordinátor személyéről az ELTE HÖK BDPK HK Képviselő Testülete dönt. A koordinátor az ELTE HÖK elnökének egyetértésének kihirdetését követően lép hivatalba.

**Jelöltállítás**

A jelöltté válás érvényességi feltétele, hogy az alábbi dokumentumok maradéktalanul megküldésre kerüljenek az ELTE HÖK EB számára az eb@ehok.elte.hu email címre a jelöltállítási időszak végéig, továbbá az, hogy az alábbi feltételek hiánytalanul teljesüljenek a jelöltállítási időszak végéig. A jelöltállításra a 24/2022. (III.2.)ELTE HÖK küldöttgyűlési határozat alapján, elektronikus úton kerül sor.

1. A jelöltté válás szándékáról szóló nyilatkozat.
	1. A nyilatkozatot saját elektronikus aláírással kell hitelesíteni és az így aláírt dokumentumot az eb@ehok.elte.hu email címre, pdf formátumban kell megküldeni.
	2. Ezen dokumentum megküldése feltétele a 3. pont szerinti ajánláshoz való elektronikus felület létrehozásának és jelöltnek való biztosításának, azaz ennek hiányában 3. pont szerinti ajánlás nem gyűjthető.
2. A koordinátorjelölt nyilatkozata arról, hogy nincs olyan tisztsége, amely összeférhetetlen a képviselői megbízatással, illetve amennyiben van olyan tisztsége, amely összeférhetetlen a megbízatással, megválasztása esetén arról lemond; továbbá a jelölése nem ütközik a nemzeti felsőoktatásról szóló 2011. évi CCIV. törvény 60. § (2a) bekezdésének a) pontjába.
3. Az ELTE HÖK Alapszabály XII. Fejezet32. § (4) pontja szerint a jelöléshez szükséges 100 BDPK hallgató névvel és Neptun-kóddal hitelesített BDPK hallgató támogatása, melynek gyűjtésére a 24/2022. (III.2.)határozat alapján elektronikus módon kerül sor. Az ehhez szükséges elektronikus utat az ELTE HÖK Ellenőrző Bizottsága biztosítja. Az ELTE HÖK Ellenőrző Bizottsága az elektronikus utat haladéktalanul, de legkésőbb az 1. pont szerinti nyilatkozat benyújtását követő első munkanapon biztosítja a jelölt számára.
4. Aktív hallgatói jogviszony megléte, amelyet az ELTE HÖK Ellenőrző Bizottsága az elektronikus tanulmányi rendszerben hivatalból ellenőriz.
5. Koordinátori pályázat benyújtása elektronikus úton pdf formátumban.

**Jelölés érvényességének megállapítása**

ELTE HÖK Alapszabály XII. fejezetének 32. § (4) bekezdés alapján a jelöltállítás eredményét az ELTE HÖK Ellenőrző Bizottsága állapítja meg.

**Jogorvoslat**

A jelölést megállapító döntés ellen a döntés közlésétől számított 3 munkanapon belül fellebbezéssel lehet élni, melyet ELTE HÖK Ellenőrző bizottsága részére elektronikus formában az eb@ehok.elte.hu címre kell eljuttatni.

További információ az eb@ehok.elte.hu e-mail címen kérhető.

Kelt: 2022. május 03.

Hajdu Zsófia (s.k.)

elnök

Ellenőrző Bizottság

ELTE HÖK